Dagtilbuds-, Skole- og Familieudvalget (DSFU) — 2022-08-15

Punkt 1: Godkendelse af dagsorden
Sagsnummer: EMN-2022-00633

Punkt 2: Målopfølgning for Dagtilbud-, Skole- og Familieudvalget pr. 31.05.2022
Sagsnummer: EMN-2022-02751
Resumé: Jf. styringsmodellen er der pr. 31. maj 2022 gennemført opfølgning på mål.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget,  at udvalget tager status på udvalgsmål til efterretning  at eventuelle korrigerende handlinger drøftes og igangsættes

Punkt 3: Budgetopfølgning for Dagtilbud-Skole-Familieudvalget pr. 31.05.2022
Sagsnummer: EMN-2022-02751
Resumé: Der er pr. 31. maj 2022 gennemført opfølgning på økonomi og aktivitet.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget  at det forventede regnskab tages til efterretning  at forslaget til udmøntning af budgetreduktion på 15 mio. kr. på Dagtilbuds-, Skole- og Familieudvalget område godkendes, og herunder at serviceudgifterne i 2022 reduceres i forhold til det forventede regnskab pr. 31. maj 2022 svarende til budgetreduktiodnen. Børne- og Familiechefen og Skolechefen indstiller til byrådets samlede sag for alle bevillinger "Godkendelse af tillægsbevillinger på baggrund af budgetopfølgning pr. 31. maj 2022"  at den besluttede fordeling af budgetreduktionen på 15 mio. kr. på Dagtilbuds-, Skole- og Familieudvalget område godkendes og tilføres kassen  at tillægsbevilling på 21,153 mio. kr. til bevilling 45 Børn og unge med særlige behov godkendes  at de øvrige forslåede tillægsbevillinger, som fremgår af bilaget, godkendes Børne- og Familiechefen og Skolechefen indstiller til Økonomi- og Erhvervsudvalgets samlede sag for alle bevillinger "Godkendelse af bevillingsflytninger på baggrund af budgetopfølgningen pr. 31. maj 2022",  at de foreslåede bevillingsflytninger, som fremgår af bilaget, godkendes

Punkt 4: Drøftelse af funktionsprogram som grundlag for etablering af nye daginstitutioner
Sagsnummer: EMN-2022-02741
Resumé: Dagtilbuds-, Skole og Familieudvalget drøfter forslag til funktionsprogram for etablering af nye daginstitutioner med henblik på at give input til den videre politiske behandling af programmet, som vil ske i forbindelse behandling af anlægsbudgettet for 2023-32. Funktionsprogrammet fastlægger principper for vurdering af kapacitetsbehov og kvalitetsniveau ved bygning af nye daginstitutioner i Silkeborg Kommune. Funktionsprogrammet vil desuden blive brugt som grundlag for vurdering af kapaciteten i eksisterende daginstitutioner.
Indstilling: Børne- og Familiechefen indstiller til Dagtilbuds,- Skole- og Familieudvalget,  at funktionsprogram for etablering af nye daginstitutioner drøftes med henblik på, at udvalgets bemærkinger kan indgå i den videre politiske behandling i forbindelse med anlægsbudget 2023-32.

Punkt 5: Principbeslutning om udvidelse af Funder nyt børnehus 2 Sejlgård
Sagsnummer: EMN-2021-03834
Resumé: Byrådet har på møde den 20. juni 2022 godkendt anlægsbevilling til Funder nyt børnehus 2 Sejlgård med ca. 140 børn samt legestuefaciliteter til dagplejere i området. Sideløbende har Dagtilbuds-, Skole- og Familieudvalget drøftet funktionsprogram som grundlag for etablering af nye daginstitutioner. Drøftelsen har fundet sted som opfølgning på temadrøftelse i byrådet vedr. anlægsbudget 2023 og overslagsår. Udvalget vil på sit møde i august endvidere drøfte principper for indretning af børnehuse og legepladser. Disse principper gør det muligt at etablere et større børnehus i Funder med plads til ca. 230 pladser inkl. legestuefaciliteter. Dette medfører, at der ikke vil være behov for at etablere Funder nyt børnehus 3. Et større børnehus i Funder indebærer muligheder for at optimere bygningsdrifts- og anlægsøkonomien i projektet og imødekommer pædagogiske hensyn.
Indstilling: Børne- og Familiechefen indstiller til Dagtilbuds-, Skole- og Familieudvalget,  at principbeslutning om at arbejde videre med udvidelse af Funder nyt børnehus 2 Sejlgård til ca. 230 pladser træffes Eller:  at tidligere beslutning om etablering af Funder nyt børnehus 2 Sejlgård til ca. 140 børn samt legestue fastholdes Såfremt udvalget træffer beslutning om at Funder nyt børnehus 2 Sejlgård udvides til ca. 230 pladser: Børne- og Familiechefen indstiller til byrådet,  at principbeslutning om at arbejde videre med udvidelse af Funder nyt børnehus 2 Sejlgård til ca. 230 pladser træffes

Punkt 6: Godkendelse af anlægsbevilling til udbygning af inklusionscenter på Skægkærskolen
Sagsnummer: EMN-2022-03512
Resumé: Byrådet skal beslutte, hvorvidt de kan godkende en anlægsbevilling på 1,009 mio. kr. til udbygning af inklusionscenter på Skægkærskolen. Den seneste visitation har afsløret et væsentlig stigende og uventet større akut behov for specialundervisning. Som en konsekvens heraf er de eksisterende inklusionscentre udfordret maksimalt på de fysiske rammer, hvorfor der søges etableret en udbygning af inklusionscenter på Skægkærskolen.
Indstilling: Skolechefen indstiller til byrådet,  at der godkendes en anlægsbevilling på 1,009 mio. kr. til udbygning af inklusionscenter på Skægkærskolen

Punkt 7: Drøftelse af justeret oplæg til udvalgsmål 2023
Sagsnummer: EMN-2022-03015
Resumé: I henhold til den overordnede tidsplan for udarbejdelse af budget 2023-2026 for Silkeborg Kommune bedes Dagtilbuds-, Skole- og Familieudvalget drøfte oplæg til udvalgsmål, som efterfølgende vil indgå i arbejdet med forslag til budget.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget,  at oplæg til udvalgsmål 2023 drøftes med henblik på efterfølgende konkretisering og indarbejdelse i forslag til budget.

Punkt 8: Godkendelse vedr. igangsætning af proces ift. Tandplejens fysiske rammer og opgaveløsning
Sagsnummer: EMN-2022-03293
Resumé: Silkeborg Kommunale Tandpleje afventer forsat beslutning om den endelige placering af en ny centralt beliggende tandklinik. Tandplejen vil, indtil en ny klinik er etableret, være udfordret af en ineffektiv fysisk organisering sammen med et stigende antal børn, unge og voksne, der skal behandles af Tandplejen. Dette vil få konsekvenser for serviceniveauet i form af øget ventetid mv. for borgerne. Der ønskes derfor igangsat en proces, der kan fremlægge løsningsforslag ift. håndtering af perioden indtil en ny tandklinik står færdig.
Indstilling: Skolechefen indstiller til Dagtilbuds-, Skole- og Familieudvalget  at udvalget godkender, at der igangsættes en proces, der skal fremkomme med løsningsforslag til håndteringen af Tandplejens kapacitetsmæssige udfordringer indtil en ny tandklinik står færdig.

Punkt 9: Orientering om revisionsberetning for regnskab 2021
Sagsnummer: EMN-2021-04688
Resumé: BDO Revision har i forbindelse med revision af de sociale regnskaber for årsregnskabet 2021 foretaget revision af administrationen af to former for tilskud til forældre med handicappede børn: Tabt arbejdsfortjeneste ved hjemmepasning og refusion af merudgifter. Revisionen konkluderer, at tilskuddene generelt administreres i overensstemmelse med gældende regler, men der er plads til forbedring.
Indstilling: Børne- og Familiechefen indstiller til Dagtilbuds-, Skole- og Familieudvalget,  at orienteringen om revisionsberetningen tages til efterretning

Punkt 10: Orientering om forældretilfredshedsundersøgelse 2022 i dagtilbud
Sagsnummer: EMN-2022-03108
Resumé: Danmarks Statistik har i perioden oktober 2021 til februar 2022 gennemført en national forældretilfredshedsundersøgelse blandt forældre med børn i dagtilbud.
Indstilling: Børne- og Familiechefen indstiller til Dagtilbuds-, Skole- og Familieudvalget,  at orienteringen om forældretilfredshedsundersøgelsen 2022 i dagtilbud tages til efterretning

Punkt 11: Beslutning vedrørende modtagedagtilbud til ukrainske flygtninge
Sagsnummer: EMN-2022-02612
Resumé: På møde den 7. juni besluttede Dagtilbuds-, Skole- og Familieudvalget at bakke op om, at der arbejdes videre med etablering af modtagetilbud til fordrevne børn fra Ukraine. Børne- og Familieafdelingen har undersøgt mulighederne. I mellemtiden er tilstrømningen af børn fra Ukraine stilnet af, og hovedparten af ukrainske børn i dagtilbudsalderen med opholdstilladelse i Silkeborg Kommune er begyndt i almene tilbud. Børne- og Familieafdelingen anbefaler derfor, at der ikke etableres et modtagetilbud på nuværende tidspunkt.
Indstilling: Børne- og Familiechefen indstiller til Dagtilbuds-, Skole- og Familieudvalget,  at udvalget træffer beslutning om ikke at oprette modtagedagtilbud på nuværende tidspunkt
Beslutning: EMN-2022-02612 11 (Offentlig) Beslutning vedrørende modtagedagtilbud til ukrainske flygtninge Sagsbehandler: Dr30966 SagsID: EMN-2022-02612 Resume På møde den 7. juni besluttede Dagtilbuds-, Skole- og Familieudvalget at bakke op om, at der arbejdes videre med etablering af modtagetilbud til fordrevne børn fra Ukraine. Børne- og Familieafdelingen har undersøgt mulighederne. I mellemtiden er tilstrømningen af børn fra Ukraine stilnet af, og hovedparten af ukrainske børn i dagtilbudsalderen med opholdstilladelse i Silkeborg Kommune er begyndt i almene tilbud. Børne- og Familieafdelingen anbefaler derfor, at der ikke etableres et modtagetilbud på nuværende tidspunkt. Indstilling Børne- og Familiechefen indstiller til Dagtilbuds-, Skole- og Familieudvalget,  at udvalget træffer beslutning om ikke at oprette modtagedagtilbud på nuværende tidspunkt Beslutning Godkendt. Ej til stede Tidligere beslutninger Sagen

Punkt 12: Orientering om arbejdet med vision, mission og arbejdsværdier for skolevæsenet
Sagsnummer: EMN-2021-04429
Resumé: Til udvalgets orientering forelægges her baggrunden for og beskrivelse af den igangværende proces med udarbejdelse af Skoleafdelingens vision, mission og arbejdsværdier for det samlede skolevæsen. Arbejdet med dette skal ses som en del af udmøntningen af den sammenhængende Børne- og Ungepolitik og tager afsæt i de fælles og overordnede opdrag fra folkeskoleloven, byrådet, fagudvalg og koncernledelsen.
Indstilling: Skolechefen indstiller til Dagtilbuds-, Skole- og Familieudvalget  at orienteringen tages til efterretning

Punkt 13: Orientering om udvalgsmålet Vi løfter sprog og læsekompetencer for alle børn (0-16 år) i Silkeborg Kommune samt drøftelse af ny vurderingspraksis på dagtilbud og skole
Sagsnummer: EMN-2020-04596
Resumé: Det tidligere Børne- og Ungeudvalg ønskede gennem det toårige udvalgsmål at bidrage til, at vi i Silkeborg Kommune løfter sprog- og læsekompetencer for alle børn og unge i et 0-16 års perspektiv. For at indfri dette mål har Skoleafdelingen i samarbejde med Børne- og Familieafdelingen igangsat et udviklingsarbejde for at undersøge den aktuelle status på skoleelevernes sprog- og læsekompetencer, at udarbejde en sprog- og læsestrategi i 0-16 års perspektiv samt udarbejde handleplaner for området i henholdsvis 0-6 års perspektiv og 6-16 års perspektiv med henblik på at løfte elevernes sprog- og læsekompetencer. Der er nedsat to arbejdsgrupper, hhv. en for dagtilbud og skole, som for begge gruppers vedkommende består af praktikere og ledere samt relevante PPL-medarbejdere. Arbejdsgruppernes arbejde er løbende forelagt for og kvalificeret af de øvrige ledere på områderne.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget  at orienteringen tages til efterretning,  at oplægget til ny vurderingspraksis på henholdsvis dagtilbuds- og skoleområdet drøftes

Punkt 14: Drøftelse af den lokale implementering af initiativer og værktøjer fra aftalen om nyt evaluerings- og bedømmelsessystem
Sagsnummer: EMN-2022-02430
Resumé: Fra skoleåret 2022/23 er der nye rammer for test, evaluering og skoleudvikling i folkeskolen. De nye evalueringsværktøjer og initiativer har til hensigt at styrke evalueringskulturen i folkeskolen med henblik på, at undervisningen støtter alle elevers faglige og alsidige udvikling og dannelse. Dagtilbud, Skole og Familieudvalget drøfter det lokale arbejde med at implementere de nye rammer, initiativer og værktøjer.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget  at orienteringen tages til efterretning,  at oplægget til ny vurderingspraksis på henholdsvis dagtilbuds- og skoleområdet drøftes

Punkt 15: Orientering om udmøntning af Aftale om rammerne for en helhedsorienteret indsats for borgere med komplekse problemer
Sagsnummer: EMN-2022-02980
Resumé: Udvalgene orienteres om aftale om udmøntning af aftale om rammerne for ny hovedlov om helhedsorienteret indsats. Udmøntningsaftalen omfatter 10 principper, der skal skabe bedre rammer for, at kommunerne kan tilbyde en helhedsorienteret indsats for borgere med komplekse og sammensatte behov, så flere bliver i stand til at mestre eget liv og komme i beskæftigelse.
Indstilling: Beskæftigelseschefen, børne- og familiechefen, socialchefen og sundheds- og omsorgschefen indstiller til Arbejdsmarkedsudvalget, Dagtilbuds-, Skole- og Familieudvalget, Socialudvalget, Sundheds- og Nærhedsudvalget samt Ældreudvalget,  at orientering om aftale om udmøntning af rammeaftale om hovedlov tages til efterretning.

Punkt 16: Til orientering
Sagsnummer: EMN-2022-00633

Punkt 17: Underskriftsside
Sagsnummer: EMN-2022-00633